ΓΡΑΠΤΗ ΕΡΩΤΗΣΗ E-0853/02

υποβολή: Maria Sanders-ten Holte (ELDR) προς την Επιτροπή

(27 Μαρτίου 2002)

Θέμα: Γραφεία τεχνικής βοήθειας για τα προγράμματα Leonardo, Socrates και Youth

Μετά από τα προβλήματα που ανέκυψαν στο πλαίσιο του προγράμματος Leonardo και που οδήγησαν στην παραίτηση της Επιτροπής του Jacques Santer, η Επιτροπή πρότεινε να μην ανατίθεται πλέον

η διαχείριση των προγραμμάτων Leonardo, Socrates και Youth σε γραφεία τεχνικής βοήθειας, αλλά να την αναλάβει η ίδια. Έκτοτε έχει αυξηθεί ο αριθμός των παραπόνων για μεγαλύτερη γραφειοκρατία και καθυστερήσεις όσον αφορά την εξέταση των φακέλων. Πέραν τούτου, τα εθνικά γραφεία διαμαρτύρονται επειδή δεν λαμβάνουν πλέον την τεχνική βοήθεια που οφείλουν να τους παράσχουν οι κρατικές αρχές από άποψη πληροφόρησης, συμβουλών, παρακολούθησης και αξιολόγησης.

1. Έχει ενημερωθεί η Επιτροπή σχετικά με τα ως άνω παράπονα και είναι διατεθειμένη να επιφέρει τις αναγκαίες βελτιώσεις·

2. Εάν ναι, μπορεί να αναφέρει η Επιτροπή εάν προτίθεται να προσλάβει επιπλέον προσωπικό και να το τοποθετήσει στις μελλοντικές Αποκεντρωμένες εκτελεστικές μονάδες (ΑΕΜ), στις οποίες θα ανατεθεί η εξέταση των παραπόνων που σχετίζονται με τα ως άνω προγράμματα·

3. Μπορεί να αναφέρει η Επιτροπή εάν η απόσπαση εμπειρογνωμόνων στις ΑΕΜ — ακόμη και σε ηγετικές θέσεις — θα σήμαινε κάποια βελτίωση για τα προαναφερθέντα προγράμματα· Εάν ναι, είναι διατεθειμένη η Επιτροπή να προβεί σε μια τέτοια ενέργεια·

4. Με στόχο την ταχύτερη και καλύτερη ενημέρωση σχετικά με τη ζωή του τομέα αυτού, θα ήταν σκόπιμο να ενταχθούν στις συνοδευτικές επιτροπές και εκπρόσωποι των ομάδων-στόχων. Είναι διατεθειμένη η Επιτροπή να αναλάβει δράση προς την κατεύθυνση αυτή·

Απάντηση της κας Reding εξ ονόματος της Επιτροπής

(30 Μαΐου 2002)

Τα προγράμματα Σωκράτης, Leonardo da Vinci και Νεολαία προκαλούν κάθε χρόνο, στις 30 συμμετέχουσες χώρες, χιλιάδες συναλλαγές, τις οποίες η Επιτροπή, ενόψει των μέσων που διαθέτει, δεν έχει τη δυνατότητα να διαχειρισθεί η ίδια εξ ολοκλήρου· σε κάθε περίπτωση, λόγω της επιδιωκόμενης εγγύτητας με τους τελικούς δικαιούχους, δεν είναι επιθυμητό να διαχειρίζεται η Επιτροπή μερικές από τις συναλλαγές αυτές. Για την εφαρμογή των ενεργειών των εν λόγω προγραμμάτων οι οποίες αποτελούν αντικείμενο κεντρικής διαχείρισης, η Επιτροπή καταφεύγει, επομένως, στιςπηρεσίες ενός μεταβατικού γραφείου τεχνικής βοήθειας (ΓΤΒ), μέχρι να είναι σε θέση να αναθέσει τη διαχείρισή τους σε εκτελεστικό οργανισμό. Οι πληρωμές προς τους τελικούς δικαιούχους διενεργούνται εφεξής απευθείας από την Επιτροπή, ώστε το εν λόγω μεταβατικό γραφείο να μην ασκεί καθήκοντα δημόσιας εξουσίας. Για την εφαρμογή των ενεργειών που αποτελούν αντικείμενο αποκεντρωμένης διαχείρισης, η Επιτροπή καταφεύγει σε δίκτυα εθνικών φορέων που συνιστώνται από τις συμμετέχουσες χώρες.

1. Η Επιτροπή γνωρίζει ότι η εισαγωγή των νέων διαδικασιών πληρωμής απευθείας από τιςπηρεσίες της επέφερε ενδεχομένως κάποιες καθυστερήσεις στη διαχείριση των φακέλλων και αναγνωρίζει ότι οι επιλογές που πρέπει να γίνουν όσον αφορά την κατανομή των διαθέσιμων πιστώσεων (γραμμές προϋπολογισμού των γραφείων βοήθειας, των οποίων το ύψος καθορίζεται από την επί του προϋπολογισμού αρχή, στην περίπτωση της χρηματοδότησης του μεταβατικού ΓΤΒ που είναι κοινό στα τρία προγράμματα· κύριες γραμμές των προγραμμάτων, στα οποία η κατανομή των πιστώσεων πρέπει να εγκριθεί από τις επιτροπές προγράμματος, σε περίπτωση συγχρηματοδότησης των δαπανών λειτουργίας των εθνικών φορέων) δεν επιτρέπουν πάντοτε τη διάθεση σε αυτούς τους ενδιάμεσους όλων των μέσων που η Επιτροπή θα ήθελε να διατεθούν στη διαχείριση τέτοιων μαζικών προγραμμάτων. Συγχρόνως, η Επιτροπή δεν κάνει παραχωρήσεις όσον αφορά τη δημοσιονομική διαχείριση και τους ελέγχους που πρέπει να διενεργούνται στα σχέδια πουποστηρίζονται από τα προγράμματα. Σε αυτό το πλαίσιο, η Επιτροπή προσπαθεί να απλουστεύσει όσο το δυνατόν περισσότερο, στο πλαίσιο όμως της ορθής δημοσιονομικής διαχείρισης, τους κανόνες που εφαρμόζονται στη διαχείριση των προγραμμάτων, όπως φαίνεται από την επικείμενη πρόταση αναθεώρησης της νομικής βάσης του προγράμματος Σωκράτης και από άλλα μέτρα απλούστευσης (π.χ. συχνότερη χρήση κατ'αποκοπήν πληρωμών).

2. και 3. Η πρόταση κανονισμού-πλαισίου για τη δημιουργία εκτελεστικών οργανισμών εξετάζεται ακόμη. Εξάλλου, το ανθρώπινο δυναμικό που μπορεί να διατεθεί σε αυτούς τους οργανισμούς θα εξαρτηθεί από τις πιστώσεις που θα διαθέτει η Επιτροπή για τη χρηματοδότησή τους. Σε αυτό το στάδιο, η Επιτροπή δεν είναι σε θέση να προσδιορίσει ούτε το επίπεδο ούτε τη σύνθεση του προσωπικού των οργανισμών. Θα μεριμνήσει ώστε οι εκτελεστικοί οργανισμοί να έχουν κατ'αρχήν, από ποσοτικής και από ποιοτικής πλευράς, το αναγκαίο προσωπικό για να εξασφαλίσουν ικανοποιητική διαχείριση, ιδίως όσον αφορά την τήρηση των προθεσμιών επεξεργασίας των φακέλλων.

4. Οι επιτροπές προγραμμάτων ορίζονται βάσει των αποφάσεων και η Επιτροπή δεν μπορεί να τροποποιήσει τη σύνθεσή τους μονομερώς. Ωστόσο, πρέπει να σημειωθεί ότι π.χ. η άποψη των εθνικών φορέων μπορεί να εκφρασθεί απευθείας. Αφετέρου, οι εκπρόσωποι των στοχευόμενων ομάδων καλούνται μερικές φορές να συμμετάσχουν στις συνεδριάσεις των επιτροπών· αυτό συμβαίνει ιδίως με το Ευρωπαϊκό Φόρουμ Νεολαίας (Forum europen de la jeunesse) για το πρόγραμμα Νεολαία και με εκπροσώπους των Ευρωπαίων κοινωνικών εταίρων για το πρόγραμμα Leonardo da Vinci.